Walter Frederick Morrison

Walter Frederick «Fred» Morrison (født 23. januar 1920 i Richfield i Utah, død 9. februar 2010 i Monroe i Louisiana) var en amerikansk oppfinner og gründer. Han er kjent som oppfinneren av frisbeen.«Frisbee-oppfinneren er død», NRK, 12. februar 2010.

Under den andre verdenskrig var Morrison pilot og fløy Thunderbolt over Italia. Han ble skutt ned og satt i 48 dager som krigsfange i Stalag 13.«Fred Morrison», The Telegraph, 12. februar 2010. 

Etter krigen utarbeidet han sammen med Warren Franscioni den flygende platen Whirlo-Way, som etter oppmerksomheten omkring UFOer på 1950-tallet ble omdøpt til Flyin-Saucer.  Morrison la i 1955 til en dypere kant og skapte dermed Pluto Platter, som ble solgt til et leketøyfirma. I 1959 registrerte Morrison navnet frisbee.«Frisbee creator Fred Morrison dies» , Deseret News, 11. februar 2010. 

Morrison og hans kone, Lu Nei Morrison, hadde tre barn sammen. Kona Lu døde i 1987. Selv døde han i sitt hjem i en alder av 90 år den 9. februar 2010.

 Referanser 

Kategori:Oppfinnere fra USA
Kategori:Personer fra Sevier County i Utah